《栖贤桥再和玉溪韵》
明代·王渐逵

值性癖幽豁，临流爱兹泉。幸遇同心友，肴酌相周旋。

丹崖散云俦，明汉通瑶川。乔松生涧底，灵珠产澄渊。

所以庐阜峰，自昔称多贤。我亦慕陶者，赠子南山篇。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。